PATVIRTINTA

Panevėžio lopšelio – darželio ,,Nykštukas” direktoriaus

2021 m. sausio 14 d.

įsakymu Nr. V-11

**PANEVĖŽIO LOPŠELIO-DARŽELIO „NYKŠTUKAS“**

**DARŽELIO TARYBOS NUOSTATAI**

**I SKYRIUS BENDROSIOS NUOSTATOS**

1. Panevėžio lopšelio –darželio ,,Nykštukas” tarybos nuostatai nustato tarybos statusą, funkcijas, veiklos ir darbo organizavimo pagrindus.

2. Lopšelio-darželio taryba (toliau–Taryba) yra aukščiausioji lopšelio-darželio savivaldos institucija, telkianti vaikų tėvus (globėjus rūpintojus), mokytojus, kitus lopšelio- darželio darbuotojus, vietos bendruomenę demokratiniam lopšelio- darželio valdymui, padedanti spręsti lopšeliui- darželiui aktualius klausimus, lopšelio- darželio direktoriui atstovauti teisėtiems lopšelio-darželio interesams. Taryba turi pritariamo balso teisę.

3. Taryba savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Valstybės nutarimais, Lietuvos Respublikos švietimo ir mokslo ministro įsakymais, lopšelio–darželio nuostatais, Savivaldybės ir Švietimo skyriaus dokumentais, kitais teisės aktais ir šiais nuostatais.

**II. LOPŠELIO – DARŽELIO TARYBOS UŽDAVINIAI IR FUNKCIJOS**

4.Taryba:

4.1. teikia siūlymus dėl lopšelio-darželio strateginių tikslų, uždavinių ir jų įgyvendinimo priemonių;

4.2. pritaria lopšelio-darželio strateginiam, metiniams veiklos planams, nuostatų projektui, darbo tvarkos taisyklėms, kitiems lopšelio-darželio veiklą reglamentuojantiems dokumentams, teikiamiems lopšelio-darželio direktoriaus;

4.3. teikia lopšelio-darželio direktoriui siūlymus dėl Nuostatų pakeitimo ar papildymo, lopšelio-darželio vidaus struktūros tobulinimo;

4.4. svarsto lopšelio-darželio lėšų naudojimo klausimus;

4.5. kiekvienais metais vertina lopšelio-darželio direktoriaus metų veiklos ataskaitą, priima sprendimą dėl lopšelio-darželio direktoriaus metų veiklos įvertinimo ir jį pateikia Savivaldybės tarybai ar jos įgaliotam asmeniui;

4.6. sprendžia lopšeliui-darželiui svarbius palankios ugdymui aplinkos kūrimo klausimus, teikia lopšelio-darželio direktoriui ar Savivaldybės tarybai siūlymus dėl lopšelio-darželio materialinio aprūpinimo;

4.7. svarsto lopšelio-darželio bendruomenės narių iniciatyvas ir teikia lopšelio-darželio direktoriui siūlymus dėl jų įgyvendinimo;

4.8. teikia siūlymus dėl lopšelio-darželio veiklos tobulinimo, saugių ugdymo (si) ir darbo sąlygų sudarymo, talkina formuojant lopšelio-darželio materialinius, finansinius ir intelektinius išteklius;

4.9. inicijuoja šeimos ir lopšelio-darželio bendradarbiavimą, nagrinėja psichologinį mikroklimatą, demokratinių santykių formavimąsi, aptaria iškilusių konfliktų situacijas, ieško būdų pozityviai jas spręsti;

4.10. skiria atstovus į mokytojų ir pagalbos mokiniui specialistų atestacijos komisiją;

4.11. pasirenka veiklos įsivertinimo sritis, atlikimo metodiką, analizuoja įsivertinimo rezultatus ir priima sprendimus dėl veiklos tobulinimo;

4.12. svarsto kitus teisės aktuose nustatytus ar lopšelio-darželio direktoriaus teikiamus klausimus.

4.13. Tarybos nutarimai yra teisėti, jei jie neprieštarauja teisės aktams.

5. Taryba už savo veiklą vieną kartą per metus atsiskaito ją rinkusiems lopšelio-darželio bendruomenės nariams.

 6. Pasibaigus Tarybos kadencijai ar nutrūkus Tarybos nario įgaliojimams pirma laiko, lopšelio-darželio direktorius organizuoja rinkimus Nuostatuose nustatyta tvarka.

**III LOPŠELIO – DARŽELIO TARYBOS SUDĖTIS IR DARBO ORGANIZAVIMAS**

7. Taryba sudaroma iš trijų mokytojų, trijų lopšelyje-darželyje nedirbančių vaikų tėvų (globėjų, rūpintojų) ir vieno vietos bendruomenės atstovo.

8.Tarybos nariu gali būti asmuo, turintis žinių ir gebėjimų, padedančių siekti švietimo įstaigos strateginių tikslų ir įgyvendinti švietimo įstaigos misiją. Tarybos nariu negali būti lopšelio-darželio direktorius, valstybės politikai, politinio (asmeninio) pasitikėjimo valstybės tarnautojai.

9. Tėvus (globėjus, rūpintojus) į Tarybą atviru balsavimu renka visuotinis tėvų (globėjų, rūpintojų) susirinkimas, mokytojus–Mokytojų taryba, vietos bendruomenės atstovą deleguoja vietos bendruomenė. Nesant vietos bendruomenės, Tarybos darbe dalyvauti kviečiamas seniūnaitis, kurio teritorijoje yra lopšelis-darželis.

10. Taryba renkama dvejiems metams Nuostatuose nustatyta tvarka. Tas pats asmuo Tarybos nariu gali būti dvi kadencijas iš eilės.

10. Tarybai vadovauja pirmininkas, išrinktas atviru balsavimu pirmame Tarybos posėdyje.

11. Tarybos veikla planuojama, posėdžiai protokoluojami. Tarybos posėdžius inicijuoja Tarybos pirmininkas ne rečiau kaip du kartus per metus. Prireikus gali būti kviečiamas neeilinis Tarybos posėdis.

12. Posėdis yra teisėtas, jei jame dalyvauja ne mažiau kaip du trečdaliai Tarybos narių. Nutarimai priimami dalyvaujančių narių balsų dauguma.

13. Tarybos posėdžiuose kviestinių narių teisėmis gali dalyvauti lopšelio-darželio direktorius ir (ar) kiti su svarstomu klausimu susiję asmenys.

14. Lopšelio-darželio taryba sudaro veiklos planą vieneriems metams.

**IV. BAIGIAMOSIOS NUOSTATOS**

15. Tarybos nuostatus rengia Lopšelio-darželio nariai, tvirtina lopšelio-darželio direktorius.

16. Lopšelio- darželio tarybos nuostatai keičiami ar pildomi, keičiant ar pildant lopšelio- darželio nuostatus, lopšelio- darželio Mokytojų tarybos ar bendruomenės narių iniciatyva.

17.Lopšelio-darželio taryba nutraukia savo veiklą likviduojant arba reorganizuojant lopšelį –darželį.